BCPเข้าวินSET 50ตามโผ
หุ้นบางจากปิโตรเลียมเป้นหุ้นตัวเดียที่ได้รับการคัดเลือกเข้าคำนวณดัชนีSET50เริ่ม1ก.ค.
14 มิ.ย. 2554

หุ้นบางจากปิโตรเลียมเป้นหุ้นตัวเดียที่ได้รับการคัดเลือกเข้าคำนวณดัชนีSET50เริ่ม1ก.ค.
บริษัทบางจากปิโตรเลียม (BCP)เป็นหุ้นเพียงตัวเดียวที่ได้เลือกเข้าคำนวณดัชนี  SET50 ในรอบนี้ เริ่มใช้ ตั้งแต่วันที่ 1 ก.ค. 2554
ส่วนดัชนี SET100 มี 6 ตัวได้แก่ บล.เคจีไอ (ประเทศไทย) หรือKGI, บริษัท บัตรกรุงไทย (KTC),  บริษัท เอ.เจ.พลาสท์ (AJ), บริษัท โพลีเพล็กซ์ (ประเทศไทย) หรือPTL, บริษัท สยามฟิวเจอร์ ดีเวลอปเมนท์ (SF), และบริษัท เอ็ม.ซี.เอส. สตีล (MCS) 
นางเกศรา มัญชุศรี ผู้ช่วยผู้จัดการ กลุ่มงานพัฒนาธุรกิจและผลิตภัณฑ์ ตลาดหลักทรัพย์แห่งประเทศไทย เปิดเผยว่า ตลาดหลักทรัพย์ฯ ได้คัดเลือกหลักทรัพย์ชุดใหม่ สำหรับการคำนวณดัชนี SET50 และดัชนี SET100 ในช่วง 6 เดือนหลังของปี 2554 ที่จะเริ่มใช้ตั้งแต่วันที่ 1 กรกฎาคม ถึงวันที่ 31 ธันวาคม 2554 
สำหรับเกณฑ์การคัดเลือกหลักทรัพย์เพื่อคำนวณดัชนี SET50 และ SET100 นั้นจะใช้ข้อมูลการซื้อขายหลักทรัพย์ย้อนหลัง 12 เดือน (1 มิ.ย. 2553 ถึงวันที่ 31 พ.ค. 2554) และข้อมูลมูลค่าหลักทรัพย์ตามราคาตลาดย้อนหลัง 3 เดือน โดยหุ้นที่ผ่านเกณฑ์การคัดเลือก 50 ลำดับแรกจะใช้ในการคำนวณดัชนี SET50 ขณะที่หุ้น100 ลำดับแรกจะใช้ในการคำนวณดัชนี SET100 โดยมีหุ้น5 ลำดับถัดมาเป็นหุ้นสำรอง 5 ตัวสำหรับดัชนีแต่ละชุดด้วย